Lied van die seisoen
JY LEES NOU Lied van die seisoen
Op die eerste dag van Oktober stap ’n vrou met baie mooi skerppuntskoene by my winkel in. Genugtig, hulle begin elke jaar vroeër! sê sy
Ek het al baie geskryf oor die feestyd, die kos, geskenke, afwagting, samesyn, familiedruk, spanning, verlange, hoop en geloof, maar nog nooit rêrig gepraat oor die ongelooflike impak van die musiek nie. Meer as enige ander seisoen, fees, geleentheid of viering dien Kersfees as inspirasie vir die mooiste musiek wat ons ken. Of dit kerklik, klassiek, tradisioneel of kommersieel van oorsprong is, die musiek van geleentheid het feitlik al elke moontlike grens - kultureel, stilisties of histories - oorgesteek. Dieselfde lied kan keer op keer dieselfde emosies, of dit nou blydskap, hartseer of opwinding is, aanwakker. Dieselfde lied word suksesvol en met oorgawe gesing deur klaskamers vol kinders, ’n familie, ’n gemeente, ’n massakoor, ’n bedelaar of ’n wêreldberoemde popster.